eelnõu

NARVA  LINNAVALITSUS

K O R R A L D U S

Narva





                       …………..2021 nr.  ........
Loa andmine spordiürituste korraldamiseks
1. Asjaolud ja menetluse käik

MTÜ Jalgpalliklubi Narva Trans (jalgpalli meistriliigasse kuuluv spordiklubi) esitas 25.02.2021. a Narva Linnavalitsuse Kultuuriosakonnale taotluse jalgpalli Eesti meistrivõistluste ja karikavõistluste mängude korraldamise loa saamiseks 2021. a hooajal. Mängud toimuvad Kreenholmi ja Kalev-Fama staadionidel Eesti Jalgpalli Liidu kalendri järgi.

Spordiseaduse § 20 lg 3 alusel taotlus edastati kooskõlastamiseks Päästeametile ja Politsei- ja Piirivalveametile ning vastavad kooskõlastused on saadud. Päästeamet (10.03.2021 kiri nr 7.2-7.3/1678-2) ei ole taotluse kooskõlastamisel tingimusi esitanud, Politsei- ja Piirivalveamet (10.03.2021 kiri nr 2.1-2/322-2) kooskõlastas taotluse järgmiste tingimustega:
· Mänge võib korraldada ainuüksi arvestades kõiki Vabariigi Valitsuse poolt kehtestatud piiranguid;

· korraldajal tagada, et spordiüritusest osavõtjad avalikus väliruumis liikumisel (väljaarvatud staadionil paiknev jalgpalli mänguplats) peaksid kinni 2 + 2 reeglist, mis tähendab, et koos tohib liikuda kuni kaks inimest, kes peavad teistest hoidma kahemeetrist vahemaad;

· korraldajal tagada üritustel avalik kord ja heakorra nõuete täitmine.
2. Õiguslikud alused
Vastavalt spordiseaduse § 21 annab linnavalitsus loa kümne tööpäeva jooksul loa taotluse esitamisest.
3. Otsus

3.1 Anda MTÜ-le Jalgpalliklubi Narva Trans (registrikood 80069833, aadress Kangelaste prospekt 45, Narva 20604, telefon 357 3300) luba korraldada Narva linnas Kreenholmi staadionil (26. juuli tänav 4) ja Kalev-Fama staadionil (Hariduse tänav 22) 2021. a hooajal Eesti meistrivõistluste,- ja karikavõistluste mängud Eesti Jalgpalli Liidu kalendri järgi.
3.2 MTÜ Jalgpalliklubi Narva Trans võib korraldada korralduse punktis 3.1 nimetatud mänge üksnes Politsei- ja Piirivalveameti seatud tingimuste järgimisel:

-
mänge võib korraldada ainuüksi arvestades kõiki Vabariigi Valitsuse poolt kehtestatud piiranguid;

-
korraldajal tagada, et spordiüritusest osavõtjad avalikus väliruumis liikumisel (väljaarvatud staadionil paiknev jalgpalli mänguplats) peaksid kinni 2 + 2 reeglist, mis tähendab, et koos tohib liikuda kuni kaks inimest, kes peavad teistest hoidma kahemeetrist vahemaad;

-
korraldajal tagada üritustel avalik kord ja heakorra nõuete täitmine.
4. Rakendussätted 

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

